2022 3 14
LT
Europos Sąjungos oficialusis leidinys
L 85/43
(5)
Įgyvendinimo sprendimo (ES) 2021/641 priedas neseniai iš dalies pakeistas Komisijos įgyvendinimo sprendimu (ES) 2022/349 (4) po LPPG protrūkių tarp naminių arba nelaisvėje laikomų paukščių Čekijoje, Vokietijoje, Ispanijoje, Prancūzijoje, Italijoje, Nyderlanduose, Lenkijoje ir Portugalijoje, į kuriuos reikėjo atsižvelgti tame priede;
(6)
po Įgyvendinimo sprendimo (ES) 2022/349 priėmimo dienos Vokietija, Ispanija, Prancūzija, Italija, Nyderlandai, Lenkija ir Portugalija pranešė Komisijai apie naujus LPPG protrūkius to įgyvendinimo sprendimo priede nurodytų teritorijų ribose arba už tų ribų esančiuose ūkiuose, kuriuose auginami naminiai ar nelaisvėje laikomi paukščiai;
(7)
Vokietijos, Ispanijos, Prancūzijos, Italijos, Nyderlandų, Lenkijos ir Portugalijos kompetentingos institucijos ėmėsi būtinų ligos kontrolės priemonių, kurių reikalaujama pagal Deleguotąjį reglamentą (ES) 2020/687, be kita ko, aplink šių protrūkių vietas nustatydamos apsaugos ir priežiūros zonas;
(8)
be to, Prancūzijos kompetentinga institucija nusprendė tos valstybės narės Žero departamente nustatyti papildomą ribojimų taikymo zoną aplink apsaugos ir priežiūros zonas arba greta jų tam tikrose teritorijose, kuriose yra didesnė LPPG plitimo rizika;
(9)
bendradarbiaudama su Vokietija, Ispanija, Prancūzija, Italija, Nyderlandais, Lenkija ir Portugalija Komisija išnagrinėjo ligos kontrolės priemones, kurių ėmėsi tos valstybės narės, ir įsitikino, kad susijusių valstybių narių kompetentingų institucijų nustatytų apsaugos ir priežiūros zonų Vokietijoje, Ispanijoje, Prancūzijoje, Italijoje, Nyderlanduose, Lenkijoje ir Portugalijoje ribos ir papildomos ribojimų taikymo zonos Prancūzijoje ribos yra pakankamai toli nuo ūkių, kuriuose patvirtinti nauji LPPG protrūkiai;
(10)
kad būtų išvengta bet kokių nereikalingų Sąjungos vidaus prekybos sutrikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Vokietija, Ispanija, Prancūzija, Italija, Nyderlandais, Lenkija ir Portugalija skubiai Sąjungos lygmeniu apibrėžti pagal Deleguotąjį reglamentą (ES) 2020/687 šių valstybių narių nustatytas apsaugos ir priežiūros zonas ir Prancūzijos nustatytą papildomą ribojimų taikymo zoną;
(11)
todėl Įgyvendinimo sprendimo (ES) 2021/641 priede išvardytos Vokietijos, Ispanijos, Prancūzijos, Italijos, Nyderlandų, Lenkijos ir Portugalijos zonos turėtų būti iš dalies pakeistos;
(12)
be to, Prancūzijos papildoma ribojimų taikymo zona turėtų būti įtraukta į Įgyvendinimo sprendimo (ES) 2021/641 priedo sąrašą;
(13)
taigi Įgyvendinimo sprendimo (ES) 2021/641 priedas turėtų būti iš dalies pakeistas, kad būtų atnaujintas Sąjungos lygmeniu nustatomas skirstymas į regionus ir atsižvelgta į Vokietijos, Ispanijos, Prancūzijos, Italijos, Nyderlandų, Lenkijos ir Portugalijos apsaugos ir priežiūros zonas, ir Prancūzijos papildomą ribojimų taikymo zoną, kurias tų valstybių narių kompetentingos institucijos tinkamai nustatė pagal Deleguotąjį reglamentą (ES) 2020/687, bei jose taikytinų priemonių trukmę;
(14)
todėl Įgyvendinimo sprendimas (ES) 2021/641 turėtų būti atitinkamai iš dalies pakeistas;
(15)
atsižvelgiant į tai, kad į epizootinę situaciją Sąjungoje dėl LPPG plitimo reikia reaguoti skubiai, svarbu, kad Įgyvendinimo sprendimo (ES) 2021/641 pakeitimai, kurie turi būti padaryti šiuo sprendimu, įsigaliotų kuo greičiau;
(16)
šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
(4) 2022 m. vasario 28 d.
Komisijos įgyvendinimo sprendimas (ES) 2022/349, kuriuo iš dalies keičiamas Įgyvendinimo sprendimo (ES) 2021/641 dėl neatidėliotinų priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 64, 2022 3 2, p. 60).